CELEX: 32017R0992
Language: et
Date: 2017-06-12 00:00:00
Title: Komisjoni rakendusmäärus (EL) 2017/992, 12. juuni 2017, millega muudetakse rakendusmäärust (EL) 2016/2148 seoses Valgevene Vabariiki käsitleva osa väljajätmisega

13.6.2017   
            
            
               ET
            
            
               Euroopa Liidu Teataja
            
            
               L 149/66
            
         KOMISJONI RAKENDUSMÄÄRUS (EL) 2017/992,
   12. juuni 2017,
   millega muudetakse rakendusmäärust (EL) 2016/2148 seoses Valgevene Vabariiki käsitleva osa väljajätmisega
   EUROOPA KOMISJON,
   võttes arvesse Euroopa Liidu toimimise lepingut,
   Euroopa Parlamendi ja nõukogu 9. juuni 2015. aasta määrust (EL) 2015/936 teatavatest kahepoolsete lepingute, protokollide või muude kokkulepetega ja liidu impordi erieeskirjadega hõlmamata kolmandatest riikidest pärit tekstiiltoodete impordi ühiste eeskirjade kohta, (1) eriti selle artikli 17 lõikeid 3 ja 6 ning artikli 21 lõiget 2,
   ning arvestades järgmist:
   
               (1)
            
            
               Määrusega (EL) 2015/936 on kehtestatud koguselised piirangud teatavatest kolmandatest riikidest pärit teatavate tekstiiltoodete impordi suhtes, mida eraldatakse põhimõttel „kes ees, see mees“.
            
         
               (2)
            
            
               Euroopa Parlamendi ja nõukogu määrusega (EL) 2017/354 (2) on kehtetuks tunnistatud nõukogu ühepoolsed kvoodid Valgevene Vabariigist pärit tekstiil- ja rõivatoodete impordile.
            
         
               (3)
            
            
               Komisjoni rakendusmääruses (EL) 2016/2148 (3) sätestatud koguseliste impordikvootide haldamise eeskirjad on Valgevene Vabariigist pärit tekstiil- ja rõivatoodete osas aegunud. Seetõttu tuleks rakendusmäärust vastavalt muuta.
            
         
               (4)
            
            
               Käesoleva määrusega ettenähtud meetmed on kooskõlas määruse (EL) 2015/936 artikli 30 kohaselt asutatud tekstiilikomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) 2016/2148 I lisast jäetakse välja Valgevene Vabariiki käsitlev tabeliosa.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. juuni 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 160, 25.6.2015, lk 1.
   
      (2)  Euroopa Parlamendi ja nõukogu 15. veebruari 2017. aasta määrus (EL) 2017/354, millega muudetakse määrust (EL) 2015/936 teatavatest kahepoolsete lepingute, protokollide või muude kokkulepetega ja liidu impordi erieeskirjadega hõlmamata kolmandatest riikidest pärit tekstiiltoodete impordi ühiste eeskirjade kohta (ELT L 57, 3.3.2017, lk 31).
   
      (3)  Komisjoni 7. detsembri 2016. aasta rakendusmäärus (EL) 2016/2148, millega kehtestatakse Euroopa Parlamendi ja nõukogu määruse (EL) 2015/936 kohaselt 2017. aastaks ette nähtud tekstiilikvootide haldamise ja jagamise eeskirjad (ELT L 333, 8.12.2016, lk 32).